
Sellam allejkum.


Pre svega bih zelio da vas pohvalim na ovako lepoj stranici, a moje pitanje glasi:


Posto sam prelistao pitanja ostalih dzematlija I naiso na pitanje zamenice MI koja se cesto upotrebljava u Kuranu I video odgovor jako lep I ubedljiv zelio bih da pitam dali ima koji ***[hadis](https://pitajucene.com/search/Hadis/questions/ "Pretraži pitanja o hadisima")*** od poslanika Muhameda saws u vezi ovoga.


Unapred hvala I nek je Allahov mir I spas na sve vas I sve vernike sirom sveta esellamu allejkum.


* 
* 
* 
* 
* 
* 
* 

 
Zamjenica Mi u Kur’anu

Ve alejkumusSelam,


Stil arapskog jezika je takav da se čovjek o sebi može izražavati zamjenicom “mi” – radi veličanja, zatim zamjenicom prvog lica jednine “ja”, kao i zamjenicom trećeg lica “on”. Sva tri načina upotrebljavaju se u Kur’anu, jer se Allah, dž.š., obraća Arapima njihovim jezikom. (Fetaval-ledžnetud-daime, 4/143)


“Uzvišeni Allah ponekad Sebe spominje u jednini, bilo da se radi o vidljivoj ili zamjenici koja se podrazumijeva, a ponekad to radi u obliku množine, npr.: ‘Mi ćemo ti dati sigurnu pobjedu.’ On Sebe nikad ne spominje u obliku dvojine. Oblik množine ukazuje na uzvišenost koju On zaslužuje, a možda i na značenja Njegovih imena; dok dvojina ukazuje na ograničen broj od čega je On daleko.” (Šejhul-islam Ibn-Tejmije, El-akidetut-tedmurijje, str. 75)


Zamjenica “ja”, kao i “mi” i druge zamjenice u množini koriste se kada čovjek govori o skupini kojoj pripada, a njima se koristi i jedna ugledna osoba, kao što rade neki kraljevi kada izdaju dekret ili naredbu. Oni tada kažu: “Mi smo odlučili”, ili slično tome. Radi se samo o jednoj osobi koja time ukazuje na ugled i veličinu. Allah, dž.š., ima najveće pravo da se uzvisuje. Kada On u Svojoj Knjizi kaže Mi, to ukazuje na uzvišenost a ne na broj. Ako neki ajet ovakve vrste stvara nedoumice, tumačenje se mora tražiti u jasnim ajetima. Ako kršćanin pokuša zloupotrijebiti ajet: “Mi smo objavili Kur’an” u dokazivanju da ima više bogova, odgovorićemo mu jasnim ajetom kao što je: “Vaš Bog je jedan Bog, nema boga osim Njega, Milostivog Samilosnog”, ili: “Reci: ‘On je Allah – Jedan!’” ili drugim ajetima koji imaju samo jedno ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")***. Tada će nestati dilema kod onog ko želi istinu. Svi oblici množine kojima Allah Sebe naziva temelje se na veličini koju On zaslužuje i na mnoštvu Njegovih imena, svojstava, vojske i meleka. (Šejhul-islam Ibn-Tejmije, El-akidetut-tedmurijje, str. 109)


Allah najbolje zna.


Odgovori o islamskom vjerovanju – Muhammed Salih Munedždžid – 64 str.


**Odgovor pripremio prof. ***[Jasmin Djanan](https://pitajucene.com/search/Jasmin+Djanan/answers/ "Pretraži odgovore od prof. Jasmin Đanan")*****


preuzeto sa <http://www.n-um.com>


